Els calçots se serveixen en teules i acompanyats de la salsa romesco Restaurant La Torrada Xixerella
Channel: JOSEPH MICHAVILA
Date: 24/02/2024

Els calçots apareixen a les portes de l'hivern i s'allarguen fins al mes d'abril. Els calçots se serveixen en teules per mantenir la temperatura. Cal acompanyar-los amb la tradicional salsa romesco, un bon pitet i cap endins. Una bona ocasió per tastar coses noves i recuperar tradicions. 

La Torrada en Xixerella es un restaurante muy conocido en La Massana en el Principado de Andorra, por sus deliciosas calçotadas. 

La cuina andorrana és hereva d’una tradició secular lligada a les aromes i els sabors d’alta muntanya, als productes propis de la zona i de temporada, i està condicionada per les estacions i tradicionalment caracteritzada per l’autosubsistència. Amb el pas del temps, la nostra gastronomia també ha rebut i assimilat les influències de la cuina francesa i catalana.
L'escudella és un plat de cullera fet a base de verdures de temporada i carn de porc. 
El trinxat de muntanya és un plat tradicional dels Pirineus fet a base de col d'hivern, patata, alls i cansalada.
Els canelons a l'andorrana són una variant de la recepta catalana que barreja carn de xai, porc i gallina en uns rotlles de pasta que s'acompanyen amb beixamel.
La carn de caça s'integra en uns plats que trobaràs a l'inici de la temporada de caça, com ara el civet de llebre o senglar. Generalment, se serveix en estofat amb verdures i bolets. I, amb l'arribada de la temporada de pesca, podràs degustar la truita a l'andorrana, saltada amb ametlles i pernil.
El bacallà solia ser un plat principal, com ara els arengs o el congre.
Els bolets, com ara els ceps, els rovellons, els fredolics, les múrgoles o els cama-secs solen ser els més comuns. Els trobaràs en cremes, arrossos, salses i com a acompanyament de tota classe de carns.
L'allioli de codony és una salsa feta a base de codony, oli i all que sol acompanyar les carns a la brasa. 
Els embotits del país es produeixen durant la tradicional matança del porc que se celebra al gener, en què s'elaboren productes com ara la bringuera, la donja, el bisbe, les llonganisses i les botifarres.
La xicoira amarga, també coneguda com a dent de lleó, es recull directament de la muntanya i és una excel·lent variant per a l'amanida. 
Els caragols a la llauna solen cuinar-se a la brasa i es condimenten amb diverses espècies. 
Entrants Amanida de xicoies Escudella barrejada Escudella de congre o de Quaresma Sopes de pa Puré de carabassa Sopa o crema d'ortigues Trinxat amb rosta Caragols a l’andorrana Truita d'espinacs de muntanya Plats principals Arròs amb confitat de porc Canelons a l’andorrana Bacallà a l’andorrana Truita de riu a l’andorrana Agredolç de pernil Civet de carn de porc fer Cuixa de corder al forn Pollastre a la cassola amb bolets Conill amb carreroles Fricandó amb bolets Postres i dolços Crema a l’andorrana Coca de canal Orelletes Peres amb vi Codonyat Bunyols de vent Torrades de Santa Teresa Pa de pessic Arròs amb llet Flam Pomes al forn.
A la brunesa: tallar a daus molt fins, d’uns 2 x 2 mm aproximadament. Adobat/adobada: assaonat o assaonada amb ingredients que ajuden a conservar, a més de donar gust. Bany maria: procediment en el qual es posa allò que es vol coure o escalfar dins d’un recipient, que es col·loca en un altre recipient ple d’aigua que es fa bullir. Blanquejar (ous): muntar rovells d’ou amb sucre fins a aclarir-ne el color i doblar o triplicar el seu volum. Blanquejar (cervell): pas per netejar el cervell que consisteix a posar-lo en una cassola al foc amb aigua freda i fer-lo bullir i, quan comença a bullir, treure’l de la cassola i rentar-lo amb aigua. Borda: casa de pagès tradicional d’Andorra i altres zones del Pirineu. Cansalada virada: cansalada procedent del ventre del porc que té greix i múscul. Carn magra: carn sense greix. Carrerola: bolet també conegut com a cama-sec. Carrota: pastanaga. Cascavellic: varietat de pruna petita. Confitat/confitada: conservat o conservada en sal i vinagre, o dissolent el suc natural de l’aliment en sucre. Corró: utensili cilíndric que es fa girar per aplanar masses i per a altres usos. Dessalat/dessalada: que ha estat posat o posada en aigua per perdre gran part de la sal utilitzada per conservar. Escaldar: fer bullir un aliment per estovar-lo. Escalunya: vegetal de la mateixa família que les cebes. Escassadora: escumadora. Espinada: columna vertebral. Estripagecs: barrot de ferro amb punxes als laterals que es col·locava a les finestres de les bordes per evitar l’entrada de lladres. Fècula de trumfa: midó d’aquest tubercle. Infusionar: extreure els principis actius d’una planta posant-la en aigua bullent. Jarret: peça de carn de boví procedent de la part oposada al genoll o al colze. Llard: classe de greix de porc. Midó: hidrat de carboni que contenen molts vegetals i que s’utilitza en la cuina. Pomet: ram petit. Roux: mena de pasta de farina i mantega que s’utilitza per a lligar brous, salses, etc. Sagí: greix animal. Summitat: part alta. Tomata: tomàquet. Trumfa: patata.